Na temelju članka 35. Zakona o lokalnoj i područnoj (regionalnoj) samoupravi („Narodne novine“ broj (33/01, 60/01, 129/05, 109/07, 125/08, 36/09 , 36/09, 150/11, 144/12, 19/13, 137/15), članka 20. stavka 1. i članka 42. Zakona o lokalnim porezima („Narodne novine“ broj 115/16) te članka 30. Statuta Općine Vladislavci („Službeni glasnik“ Općine Vladislavci broj 3/13), Općinsko vijeće na svojoj 3. sjednici održanoj dana 28. lipnja 2017., godine donosi

**ODLUKU**

**o lokalnim porezima Općine Vladislavci**

Članak 1.

 Ovom Odlukom utvrđuju se vrste, stope, visina, porezni obveznici te način obračuna i plaćanja lokalnih poreza Općine Vladislavci.

VRSTE POREZA

Članak 2.

 U Općini Vladislavci uvode se slijedeći porezi:

1. Prirez porezu na dohodak
2. Porez na potrošnju

*Prirez porezu na dohodak*

Članak 3.

 Prirez porezu na dohodak plaćaju obveznici poreza na dohodak koji imaju prebivalište ili uobičajeno boravište na području Općine Vladislavci sukladno Zakonu o lokalnim porezima i Zakonu o porezu na dohodak.

Članak 4.

 Osnovicu za obračun prireza porezu na dohodak čini ukupan iznos obračunatog poreza na dohodak.

 Prirez porezu na dohodak plaća se po stopi od 10% od utvrđene osnovice, a uplaćuje se na žiro račun propisan Naredbom o načinu uplaćivanja prihoda proračuna, obveznih doprinosa te prihoda za financiranje drugih javnih potreba.

*Porez na potrošnju*

Članak 5.

 Porez na potrošnju plaća se na potrošnju alkoholnih pića (vinjak, rakija i žestoka pića), prirodnih vina, specijalnih vina piva i bezalkoholnih pića po stopi od 3%.

 Obveznik poreza na potrošnju je pravna i fizička osoba koja pruža ugostiteljske usluge.

Članak 6.

 Osnovica poreza na potrošnju iz članka 5. ove Odluke je prodajna cijena pića koje se proda u ugostiteljskim objektima umanjena za poreza na dodanu vrijednost.

Članak 7.

 Obračunsko razdoblje poreza na potrošnju je od prvog do posljednjeg dana u mjesecu.

 Utvrđenu obvezu poreza na potrošnju za obračunsko razdoblje porezni obveznik iskazuje na Obrascu PP-MI-PO i predaje ga do 20. dana u mejsecu za prethodni mjesec. Utvrđenu obvezu porezni obveznik dužan je platiti do posljednjeg dana u mjesecu za prethodni mjesec na žiro – račun proračuna Općine Vladislavci.

PRIJENOS OVLASTI NA NADLEŽNA POREZNA TIJELA

Članak 8.

 Poslovi utvrđivanja, evidentiranja, nadzora, naplate i ovrhe lokalnih poreza Općine Vladislavci i to prireza porezu na dohodak, i poreza na potrošnju povjeravaju se Ministarstvu financija – Porezna uprava.

 Stvarno i mjesno nadležna ustrojstvena jedinica Porezne uprave, Ministarstva financija je nadležno porezno tijelo za utvrđivanje i naplatu lokalnih poreza.

PRIJELAZNE I ZAVRŠNE ODREDBE

Članak 9.

 Na postupak utvrđivanja i naplate prihoda od lokalnih poreza, pravo na žalbu, zastaru, ovršni postupak, kao i sve ostale postupovne radnje primijenjuju se odredbe Općeg poreznog zakona i Zakona o općem upravnom postupku.

Članak 10.

 Stupanjem na snagu ove Odluke prestaje važiti Odluka o općinskim porezima („Službeni glasnik“ Općine Vladislavci broj 4/01, 4/03, 1/ 04 2/07) i Odluka o prirezu Općine Vladislavci („Službeni glasnik“ Općine Vladislavci broj 4/13).

Svi započeti postupci utvrđivanja i naplate gradskih poreza koji nisu dovršeni do dana stupanja na snagu ove Odluke, dovršit će se prema odredbama Odluka iz stavka 1. ovog članka.

Članak 16.

 Ova Odluka objavit će se u „Službenom glasniku“ Općine Vladislavci i u „Narodnim novinama“.

 Ova Odluka stupa na snagu danom objave u „Službenom glasniku“ Općine Vladislavci osim odredbe o prirezu poreza na dohodak koji stupa na snagu prvog dana u mjesecu nakon objave u „Narodnim novinama“.

KLASA: 410-01/17-06/1

URBROJ: 2158/07-01-17-01

 Vladislavci, 28. lipnja 2017. godine

PREDSJEDNIK

OPĆINSKOG VIJEĆA

Krunoslav Morović, v. r.